b'\n_START_ARTICLE_\nMAQS Law Firm\n_START_PARAGRAPH_\nMAQS - \xc5\xa0iaur\xc4\x97s ir Baltijos \xc5\xa1ali\xc5\xb3 regiono teisini\xc5\xb3 paslaug\xc5\xb3 tinklas, vienijantis advokat\xc5\xb3 kontoras; verslo teis\xc4\x97s patar\xc4\x97j\xc5\xb3 grup\xc4\x97. MAQS biurai veikia Skandinavijos (Danija, \xc5\xa0vedija) ir Baltijos \xc5\xa1alyse. Vienija 185 teisininkus, i\xc5\xa1 viso - daugiau nei 280 darbuotoj\xc5\xb3. Biurai veikia sostin\xc4\x97se, didmies\xc4\x8diuose (Kopenhaga, Geteborgas, Malm\xc4\x97, Ryga, Stokholmas, Talinas, Vilnius)._NEWLINE_MAQS buvo teis\xc4\x97s patar\xc4\x97jas did\xc5\xbeiausiame \xc5\xa0vedijos istorijoje nekilnojamojo turto sandoryje, kai \xe2\x80\x9eAP-Fastigheter\xe2\x80\x9c \xc4\xafsigijo \xe2\x80\x9eVasakronan\xe2\x80\x9c; taip pat atstovavo JAV kino industrijos atstovams byloje prie\xc5\xa1 intelektin\xc4\x97s nuosavyb\xc4\x97s produkcijos platintoj\xc4\x85 \xe2\x80\x9eThe Pirate Bay\xe2\x80\x9c.\n_START_SECTION_\nMAQS Vilniaus biuras\n_START_PARAGRAPH_\nMAQS biuras taip pat veikia Lietuvoje, Vilniuje (liet. MAQS Lietuva, angl. MAQS Lithuania). Jame dirba apie 20 teisinink\xc5\xb3. Vadovaujantysis partneris - advokatas Deividas Solovei\xc4\x8dikas. Advokat\xc5\xb3 profesin\xc4\x97 bendrija \xe2\x80\x9eSolovei\xc4\x8dikas, Markauskas, Avi\xc5\xbea, Bagdanskis|SMA" (SMA), \xc4\xafkurta 2003 m. Partneriai - Tomas Bagdanskis, Saulius Avi\xc5\xbea, Laimonas Markauskas (g. 1978 m.) ir kiti._NEWLINE_2009 m. lapkri\xc4\x8dio m\xc4\x97n. bendrija \xc4\xafsiliejo \xc4\xaf  teisini\xc5\xb3 paslaug\xc5\xb3 tinkl\xc4\x85 \xe2\x80\x9eMAQS\xe2\x80\x9c. Pasikeit\xc4\x97 ir kontoros pavadinimas (MAQS Law Firm). Kartu su SMA \xc4\xaf MAQS grup\xc4\x99 \xc4\xafsiliejo ir SMA biuras Rygoje (11 teisinink\xc5\xb3). Geriausias Europos, Azijos ir Afrikos advokat\xc5\xb3 kontoras apra\xc5\xa1an\xc4\x8dio teis\xc4\x97s \xc5\xbeinyno \xe2\x80\x9cLegal 500\xe2\x80\x9d 2006 met\xc5\xb3 leidinyje SMA kontora buvo pamin\xc4\x97ta tarp augan\xc4\x8di\xc5\xb3 advokat\xc5\xb3 kontor\xc5\xb3._NEWLINE_2011 m. sausio m\xc4\x97n. i\xc5\xa1 Vilniaus biuro pasitrauk\xc4\x97 kontoros partneris advokatas Tomas Bagdanskis.\n_START_SECTION_\nKiti biurai\n_START_PARAGRAPH_\nLatvijos biuras \xc4\xafsteigtas 2004 m. ir \xc5\xa1iuo metu yra visas paslaugas teikianti vidutinio dyd\xc5\xbeio teisini\xc5\xb3 paslaug\xc5\xb3 \xc4\xafmon\xc4\x97. \xe2\x80\x9eMAQS Law Firm" Estijoje prad\xc4\x97jo veikti 2005 m. spalio m\xc4\x97n. 2008 metais kontora pakliuvo \xc4\xaf did\xc5\xbeiausi\xc5\xb3 Estijos teis\xc4\x97s firm\xc5\xb3 de\xc5\xa1imtuk\xc4\x85. Estijos biure dirba 15 teisinink\xc5\xb3; \xc5\xbeymi kaip turinti daugiausia tarptautini\xc5\xb3 projekt\xc5\xb3. \xe2\x80\x9eLegal 500" s\xc4\x85ra\xc5\xa1e \xe2\x80\x9eMAQS Estonia" pamin\xc4\x97ta 6 kategorijose. \xe2\x80\x9eMAQS Sweden" \xc4\xaftrauktas \xc4\xaf geriausi\xc5\xb3j\xc5\xb3 teis\xc4\x97s paslaug\xc5\xb3 \xc4\xafmoni\xc5\xb3 s\xc4\x85ra\xc5\xa1\xc4\x85 \xe2\x80\x9eLegal 500" visose kategorijose.'